Page:Oxford Book of English Verse 1250-1900.djvu/528

 My Peggy is a young thing, And I'm not very auld, Yet well I like to meet her at   The wawking of the fauld.

My Peggy speaks sae sweetly Whene'er we meet alane, I wish nae mair to lay my care, I wish nae mair of a' that's rare; My Peggy speaks sae sweetly, To a' the lave I'm cauld, But she gars a' my spirits glow At wawking of the fauld.

My Peggy smiles sae kindly Whene'er I whisper love, That I look down on a' the town, That I look down upon a crown; My Peggy smiles sae kindly, It makes me blyth and bauld, And naething gi'es me sic delight As wawking of the fauld.

My Peggy sings sae saftly When on my pipe I play, By a' the rest it is confest, By a' the rest, that she sings best; My Peggy sings sae saftly, And in her sangs are tauld With innocence the wale of sense, At wawking of the fauld.

wawking] watching. lave] rest. wale] choice, best.